அந்தணனும் தனை வணங்கும் அவனும், அவன் அடிவீழ்ந்தான்; தந்தையினும் களிகூரத் தழுவினான் - தகவு உடையோர் சிந்தையினும் சென்னியினும் வீற்றிருக்கும் சீர்த்தியான். 32 பரதனிடம் குகன் வந்த காரணம் கேட்டல் தழுவின புளிஞர் வேந்தன் தாமரைச் செங்கணானை, 'எழுவினும் உயர்ந்த தோளாய்! எய்தியது என்னை?' என்ன, 'முழுது உலகு அளித்த தந்தை முந்தையோர் முறையினின்றும் வழுவினன்; அதனை நீக்க, மன்னனைக் கொணர்வான்' என்றான். 33